laion/Wikipedia-Exotic huggingface dataset:
לורל ברקר

לורל ברקר (באנגלית: Laurell Barker; נולדה ב-20 באפריל 1979), הידועה גם בשמה הפרטי לורל, היא זמרת וכותבת שירים קנדית, המתגוררת במאלמה שבשוודיה. היא השתתפה בכתיבת שירים רבים עבור אמנים מכל רחבי העולם, דוגמת אלני פוריירה היוונייה ולהקת טווייס הדרום-קוריאנית. כמו כן, השתתפה ככותבת עבור שירים רבים שהתחרו באירוע הקדמים של מדינות אירופה לתחרות הזמר של האירוויזיון. בשנת 2018 זכתה בפרס ג'ונו עבור הקלטת הדאנס הטובה ביותר. באירוויזיון 2019 הפכה לורל לפזמונאית היחידה ששלושה שירים שהתחרו באירוע נכתבו על ידה. אירוויזיון 2020 בוטלה עקב מגפת הקורונה מדיה וקבצים בנושא לורל ברקר בוויקישיתוף אתר האינטרנט הרשמי של לורל ברקר (באנגלית) לורל ברקר, ברשת החברתית פייסבוק לורל ברקר, ברשת החברתית אקס (טוויטר) לורל ברקר, ברשת החברתית אינסטגרם לורל ברקר, סרטונים בערוץ היוטיוב לורל ברקר, במסד הנתונים הקולנועיים IMDb (באנגלית) לורל ברקר, באתר אפל מיוזיק (באנגלית) לורל ברקר, באתר ספוטיפיי לורל ברקר, באתר Last.fm (באנגלית) לורל ברקר, באתר AllMusic (באנגלית) לורל ברקר, באתר MusicBrainz (באנגלית) לורל ברקר, באתר דיזר לורל ברקר, באתר Discogs (באנגלית) לורל ברקר, באתר Songkick (באנגלית) לורל ברקר, באתר Genius לורל ברקר, באתר בנדקמפ לורל ברקר, באתר בילבורד (באנגלית) לורל ברקר, באתר טיידל (באנגלית) Ratsit, accessed 28 December 2022 Gillberg, Jonas (5 בפברואר 2021). "Historisk i ESC-sammanhang – nu är Laurell Barker Malmöbo". Sydsvenskan. נבדק ב-5 בפברואר 2021. {{cite web}}: (עזרה) Keith, Edd (28 במרץ 2020). "Eurovision 2020: A breakdown of foreign composed songs". Wiwibloggs. נבדק ב-19 בדצמבר 2020. {{cite web}}: (עזרה) Gallagher, Robyn (8 במרץ 2019). "Poll: Which Eurovision 2019 song written by Laurell Barker is your favourite?". Wiwibloggs. נבדק ב-19 בדצמבר 2020. {{cite web}}: (עזרה) "Junos 2018: the complete list of winners". CBC.ca. 25 במרץ 2018. נבדק ב-19 בדצמבר 2020. {{cite web}}: (עזרה) "Veckolista Singlar, vecka 9". Sverigetopplistan. נבדק ב-4 במרץ 2023. {{cite web}}: (עזרה) "Tom Dice: Discography". charts.de/ Hung Medien.(הקישור אינו פעיל) "Tom Dice: Discography Singles". austriancharts.at/ Hung Medien.
פיגם

הפיגם (שם מדעי: Ruta) הוא סוג של עשבים ובני שיח במשפחת הפיגמיים. בסוג פיגם כ־40 מינים, שרובם גדלים בר בארצות הים התיכון. מתוכם רק מין אחד גדל בישראל והוא פיגם מצוי. לפיגמים עלים מנוצים, שצבעם ירוק כהה, והם עשירים בבלוטות של שמן אתרי, המקנה להם ריח חריף ומיוחד. הפרחים הקטנים ערוכים בתפרחות צפופות וצבעם צהוב או ירקרק. בכל פרח ארבעה עלי גביע ירוקים וארבעה עלי כותרת צהובים, בעלי שפה מצויצת או משוננת, שני אבקנים ועמוד עלי אחד. הפרחים עשירים בצוף ומושכים חרקים לרוב, בעיקר זבובים ודבורים, המאביקים את הפרחים. הפרי הוא הלקט, המורכב מארבע או חמש אונות. בגמר ההבשלה הוא נבקע בראשו, והזרעים שבו נפוצים ברוח. ברפואה העממית הם משמשים כתרופה נגד תולעים ולהקלת כאבים שונים. כמו כן לתבלין דוגמת הפיגם המצוי שבשימוש במטבח הערבי. לעומת זאת יש אנשים המפתחים רגישות לצמח זה. מדיה וקבצים בנושא פיגם בוויקישיתוף פיגם, באתר אנציקלופדיה בריטניקה (באנגלית) פיגם, באתר ITIS (באנגלית) פיגם, באתר NCBI (באנגלית) פיגם, באתר האנציקלופדיה של החיים (באנגלית) פיגם, באתר Tropicos (באנגלית) פיגם, באתר GBIF (באנגלית) פיגם, באתר IPNI (באנגלית) Ruta L. | Plants of the World Online | Kew Science, Plants of the World Online (באנגלית) Ruta chalepensis L. {ID 6689} - Ruta d'Aleppo - Forum Acta Plantarum, www.actaplantarum.org הבריטניקה החדשה לנוער, כרך 14, שנות התשעים ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אלחו וליס

אלחו וליס (בספרדית: Alejo Véliz; נולד ב-19 בספטמבר 2003 בגודקן שבארגנטינה) הוא כדורגלן ארגנטינאי המשחק בעמדת החלוץ בקבוצת אספניול בהשאלה מטוטנהאם הוטספר. וליס גדל במחלקות הנוער של MCSD גודקן, קלוב UDS ורוסאריו סנטראל. בשנת 2021 החל לשחק בקבוצה הבוגרת של רוסאריו סנטראל במסגרת ליגת העל הארגנטינאית. ב-8 באוגוסט 2023, חתם לשש שנים בטוטנהאם הוטספר. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023, שם הודחה בשמינית הגמר לאחר הפסד 2-0 לניגריה. מדיה וקבצים בנושא אלחו וליס בוויקישיתוף אלחו וליס, באתר Transfermarkt אלחו וליס, באתר Soccerway אלחו וליס, באתר BDFutbol אלחו וליס, באתר WorldFootball.net אלחו וליס, באתר FootballDatabase.eu אלחו וליס, באתר ESPN Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית)
ולנטין בארקו

ולנטין בארקו (בספרדית: Valentín Barco; נולד ב-23 ביולי 2004 בוויינטיסינקו דה מאיו שבארגנטינה) הוא כדורגלן ארגנטינאי המשחק בעמדת המגן השמאלי בסביליה. בארקו גדל במחלקות הנוער של ספורטיבו לאס פרחאס ובוקה ג'וניורס. בשנת 2021 החל לשחק בקבוצה הבוגרת של בוקה ג'וניורס במסגרת ליגת העל הארגנטינאית. בתחילת שנת 2024 חתם בברייטון אנד הוב אלביון אשר בפרמייר ליג. ב-23 באוגוסט 2024 הושאל בארקו לסביליה לעונה אחת. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. ב-23 במרץ 2024 ערך את הופעתו הבכורה בנבחרת הבוגרת בניצחון 3-0 על אל סלוודור במשחק ידידות. מדיה וקבצים בנושא ולנטין בארקו בוויקישיתוף ולנטין בארקו, ברשת החברתית אינסטגרם ולנטין בארקו, באתר Transfermarkt ולנטין בארקו, באתר Soccerway ולנטין בארקו, באתר BDFutbol ולנטין בארקו, באתר WorldFootball.net ולנטין בארקו, באתר FootballDatabase.eu ולנטין בארקו, באתר ESPN Valentin Barco joins Albion from Boca Juniors, www.brightonandhovealbion.com (באנגלית) Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולנטין בארקו".
אואן וולף

אואן מייקל וולף (באנגלית: Owen Michael Wolff; נולד ב-30 בדצמבר 2004 בסנלוויל שבג'ורג'יה, ארצות הברית) הוא כדורגלן אמריקאי המשחק בעמדת הקשר בקבוצת אוסטין מה-MLS. וולף הוא בנו של כדורגלן נבחרת ארצות הברית לשעבר ג'וש וולף. וולף גדל במחלקות הנוער של קולומבוס קרו, אטלנטה יונייטד ואוסטין. בשנת 2021 החל לשחק בקבוצה הבוגרת של אוסטין במסגרת ה-MLS. נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023. אואן וולף, באתר Transfermarkt אואן וולף, באתר Soccerway אואן וולף, באתר FootballDatabase.eu Austin FC sign Owen Wolff as first homegrown in club history באתר MLS Soccer, ‏ 9 בספטמבר 2021 (באנגלית) U.S. UNDER-20 MYNT HEAD COACH MIKEY VARAS NAMES USA ROSTER FOR 2023 FIFA UNDER-20 WORLD CUP IN ARGENTINA באתר הרשמי של פדרציית הכדורגל של ארצות הברית, 10 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אואן וולף".
צפע מגובנן-אף

צפע מגובנן-אף (שם מדעי: Hypnale hypnale) הוא מין של נחש ארסי ממשפחת הצפעיים והקבוצה צפעוני גומה, החי בהודו שמדרום להרי גהט המערביים ובסרי לנקה. זהו נחש בעל ארס חזק והוא מכיש בקביעות כל שנה באזור מחייתו. למעשה זהו הנחש התוקפני ביותר לאדם בסרי לנקה. צפע זה מגיע לאורך של 30 עד 45 ס"מ ולפי מיונים אחרים מגיע גם עד לאורך 60 ס"מ. הוא בעל מבנה ראש דומה לזה של גומצנים, בעל נחיריים מורחבים, חוטם מחודד המופנה מעלה, חריצי עיניים גדולים ואופקיים והגוף והזנב גדולים ומגושמים מעט. נחש זה איטי יחסית ואינו נוטה לנוע הרבה בסביבתו. גוני הצפע אפורים וחומים ועליהם רצועות כהות מעוינות לסירוגין. הבטן חומה או צהבהבה עם כתמים כהים וקצה הזנב צהוב או אדמדם. נחש זה משריץ לרוב 14 עד 17 צאצאים חיים. נחש זה פעיל בשעות הערביים באזורים מיוערים, יערות גשם ובמטעים סמוך ליישובים. הוא מצוי לרוב סביב עלים נשירים על קרקע היער או לעיתים סביב נחלים, בהם הוא מחפש טרף של יונקים, דו-חיים וזוחלים קטנים יותר. הנחש איטי יחסית אך יכול לתקוף במהירות אם יתקרב איום, כשהוא נוטה להרעיד את זנבו בדומה לעכסן (אך ללא עכס) כאות איום לפני הכשה. אם זו לא תספיק הוא יתקוף. זהו אחד הנחשים הארסיים החשובים מבחינה רפואית בסרי לנקה ובדרום-מערב הודו. למרות שנחש זה תוקף דרך קבע אנשים רק מעטים נהרגו מהארס. עדיין הארס קטלני אם לא יינתן טיפול כעבור שעות ספורות והוא יכול לפגוע בקרישת דם ולאי-ספיקת כליות חריפה. עם זאת פותח נוגדן לארסו. מדיה וקבצים בנושא צפע מגובנן-אף בוויקישיתוף צפע מגובנן-אף, באתר ITIS (באנגלית) צפע מגובנן-אף, באתר NCBI (באנגלית) צפע מגובנן-אף, באתר Animal Diversity Web (באנגלית) צפע מגובנן-אף, בבסיס הנתונים ARKive (באנגלית) צפע מגובנן-אף, באתר האנציקלופדיה של החיים (באנגלית) צפע מגובנן-אף, באתר GBIF (באנגלית) צפע מגובנן-אף באתר הרשימה האדומה של IUCN Tan CH, Sim SM, Gnanathasan CA, Fung SY, Ponnudurai G, Pailoor J, Tan NH (2011). "Enzymatic and toxinological activities of Hypnale hypnale (hump-nosed pit viper) venom and its fractionation by ion exchange high performance liquid chromatography". Journal of Venomous Animals and Toxins Including Tropical Diseases. 17 (4): 473–485. doi:10.1590/S1678-91992011000400015. ISSN 1678-9199.
יצחק ערמוני

יצחק צבי ערמוני (ל' בחשוון ה'תרצ"ו, נובמבר 1935 – י' בניסן ה'תשנ"ה, אפריל 1995) היה ראש מועצה אזורית הר חברון ומזכ"ל גוש אמונים. נולד וגדל במושב שדה יעקב להוריו פרחיה ואליהו חיים ערמוני (קסטנבוים), שעלו כשלוש שנים לפני כן מצ'כוסלובקיה. למד בישיבת בני עקיבא כפר הרא"ה ולאחר מכן שירת בנח"ל מטעם בני עקיבא. לאחר שחרורו מן הצבא הצטרף לקיבוץ עין צורים, ועסק בחקלאות. עם הקמת קריית ארבע הצטרף עם משפחתו לעלייה על הקרקע. היה ממייסדי המינהלת המקומית, והיה חבר בה ואף ריכז אותה. בהושענא רבה ה'תשל"ג (29 בספטמבר 1972) נעצר עם עוד שניים מתושבי קריית ארבע לאחר שסירבו להוראת המושל הצבאי לצאת מ"אולם אברהם" במערת המכפלה. בין 1984 ל-1985 כיהן כראש מועצה אזורית הר חברון. משם עבר למושב רמת מגשימים שברמת הגולן והיה רכז המטעים של המושב. היה פעיל ותיק בתנועת גוש אמונים, וב-1988 נבחר למזכ"ל התנועה. היה חבר המפד"ל ולאחר מכן עבר למפלגת התחיה. נפטר ב-י' בניסן ה'תשנ"ה ונקבר בהר המנוחות. שמו הונצח ב"מצפור קריות" באזור הר עמשא במזרח הר חברון. היה נשוי לזהבה, ולהם שישה ילדים. נכדתו נעמה ערמוני נישאה לרב איתם הנקין. שניהם נרצחו בפיגוע ירי ליד בית פוריכ שבשומרון ב-2015. נכדו הקרוי על שמו אבשלום יצחק ערמוני נהרג בהתהפכות תומ"ת בתאונת אימונים ברמת הגולן ב-2017. שמואל נפתלי, משדות עין צורים שבדרום הארץ - חברונה, דבר, 5 בספטמבר 1975 חגי סגל, זכותו של יואל, חדשות, 13 באוקטובר 1989 דוד תדהר (עורך), "יהודה יערי (ולד)", באנציקלופדיה לחלוצי הישוב ובוניו, כרך טו (1966), עמ' 4683 מתכננים איכלוס אלף משפחות בקריית-ארבע, דבר, 17 באפריל 1972 שלושה נעצרו במערת המכפלה, על המשמר, 1 באוקטובר 1972 אל חברי המפד"ל - הפועל המזרחי, מעריב, 22 במרץ 1974 אל הדגל, חדשות, 16 בדצמבר 1987 קברו באתר GRAVEZ. מצפור קריות, אתר קק"ל
דנייפר (משגר)

דנייפר (ברוסית:Днепр, באוקראינית:Дніпро) הוא משגר לוויינים וחלליות רב־שלבי בעל מנוע דלק נוזלי, אשר פותח במשותף על ידי רוסיה ואוקראינה לשיגור לוויינים. המשגר מבוסס על טיל בליסטי R-36М שפותח במפעל "יוז'מאש" באוקראינה הסובייטית בשנות ה-70 של המאה ה-20. בעקבות חתימה על האמנה לצמצום הנשק האסטרטגי היה צורך בפירוק כ-50% מטילי R-36M. בהחלטת רוסקוסמוס וסוכנות החלל הממלכתית של אוקראינה הוקמה חברה "קוסמוטראס" במטרה לבצע שינוי יעוד של טילים תוך התאמתם למשגר לוויינים וחלליות. לידי החברה החדשה הועברו כ-160 טילים. השלב הראשון והשני של הטיל נותרו ללא שינוי. לשלב שלישי התווספה מערכת בקרה חדשה. לשיגור המשגר הותאם כן שיגור 109 בקוסמודרום בייקונור. כמו כן בוצעו כמה שיגורים מאתר שיגורים יאסני במחוז אורנבורג. השיגור הראשון בוצע ב-21 באפריל 1999 הוא בוצע יל ידי צוות של חיל הטילים האסטרטגיים של רוסיה. בסך הכול בוצעו 22 שיגורים בהם היו 140 לוויינים מ-20 מדינות. בשנת 2014 השיגור כלל לוויין ישראלי דוכיפת 1 בסוף 2014 כל השותפים האוקראינים עזבו את המיזם והוא הועבר לידי רוסיה כאשר כ-10% מהמניות היו בבעלות חברה מקזחסטן. החברה הודיע שתכבד את החוזים שנחתמו לשנת 2015, אך מ-3 שיגורים מתוכננים בוצע שיגור בודד. מאז לא היו שיגורים נוספים ולקוחות החברה עברו לספקים אחרים. מדיה וקבצים בנושא דנייפר בוויקישיתוף נתוני שיגורים נתונים טכניים תיאור המשגר
דאונינג

האם התכוונתם ל... רחוב דאונינג – רחוב בלונדון דאונינג 10 – מעונו הרשמי של ראש ממשלת בריטניה דאונינג 11 – מעונו הרשמי של שר האוצר של בריטניה אישים: ויין דאונינג – גנרל אמריקאי סטיוארט דאונינג – כדורגלן אנגלי דאנינג
ויליאם לאקין טרנר

ויליאם לאקין טרנר (באנגלית: William Lakin Turner‏; 25 בפברואר 1867 – 21 באוקטובר 1936) היה אמן נוף אנגלי. ויליאם לאקין טרנר נולד לג'ורג' טרנר ולאשתו, אליזה טרנר (לבית לאקין) (1837–1900) בשנת 1867 בבארו על טרנט, דרבישייר. הוא התחנך בבית ספר מקומי לפני שעבר למכללת טרנט בלונג איטון, דרבישייר. הוא היה הבכור מבין ארבעה ילדים וירש את כישרונו האמנותי מאביו שהיה ידוע בתור "קונסטבל של דרבישייר." לג'ורג' טרנר היו מספר תלמידים מצליחים ביניהם דייוויד פיין ולואי בוסוורת' הרט. המשפחה לא הייתה קשורה לאמן ויליאם טרנר. ג'ורג' טרנר כיהן בוועדת האמנות של גלריה לאמנות דרבי והציורים שלו ושל ויליאם כלולים באוסף העיר. טרנר התגורר במקומות שונים, כולל פולהאם, לוטון, (אסקס), בדירהולם בלבנס, וב-Keswick, שם הוא צייר כמה מציוריו הידועים ביותר של מחוז האגמים. לאחר מותה של אמו של ויליאם בשנת 1900 אביו נישא בשנית בשנת 1903, לקייט סטיבנס סמית'. ג'ורג' טרנר מת ב-1910, והותיר את רוב עזבונו לאשתו השנייה. ויליאם קיבל מורשת קטנה של 100 פאונד. ויליאם לאקין טרנר הכיר את אשתו הראשונה רייצ'ל סלינה (לינה) בורוויל (1868–1935) בזמן ששניהם למדו אמנות בלונדון והם נישאו בצ'לסי ב-31 ביולי 1892. לינה נפטרה ב-20 בנובמבר 1935. ב-2 באפריל בשנת 1936, ויליאם ערך צוואה חדשה, והותיר עזבונות לשלושת אחיו וגם למספר ארגוני צדקה. הוא הותיר את עיקר עזבונו לאשתו השנייה, ג'נט לנגהם (1894–1982), לה נישא חמישה ימים לאחר מכן באיסטבורן, סאסקס. ויליאם לאקין טרנר נפטר מסרטן ב-21 באוקטובר 1936 בבית החולים בדורסט, ונקבר ב-23 באוקטובר 1936 בכנסיית סנט מרי מגדלנה, קאסלטון, שרבורן, דורסט. ויליאם לאקין טרנר הציג את עבודתו במספר תערוכות חשובות, כולל ארבע עשרה באקדמיה המלכותית לאמנות, ארבע באקדמיה המלכותית היברניאן ושש בברמינגהם. בין 1905 ל-1936 הציג למעלה מ-350 ציורים בתערוכת הקיץ של אזור האגמים, וכן 81 ציורים בתערוכה השנתית בטירת נוטינגהאם. ניתן לצפות בציוריו במוזיאון ובגלריה לאמנות Nuneaton, במוזיאון ובגלריה לאמנות של דרבי ובמוזיאון ראסקין. מדיה וקבצים בנושא ויליאם לאקין טרנר בוויקישיתוף [1] Art UK | Discover Artworks, artuk.org (באנגלית) "George Turner, British (1843–1910)". "George Turner". Burlington Art. Castleton church burial register, Dorset History Centre. "William Lakin Turner". Art UK. Retrieved 22 July 2011
פיזנג אמבון

פיזנג אמבון (Pisang Ambon) הוא מותג של ליקר בטעם בננה הולנדי המיוצר, מופץ ומשווק על ידי לוקאס בולס. יש לו טעם בננה דומיננטי, עם ניואנסים נוספים של פירות טרופיים וצבע ירוק עז. הוא מבוסס על מתכון של ליקר אינדונזי ישן. ישנה למשקה גרסה סגולה, בשם Pisang Ambon Guaraná Lime. "פיסאנג" היא מילה באינדונזית / מלאית לבננה. אמבון היא עיר הבירה של מחוז אינדונזי שהיה פעם מושבה הולנדית. "Pisang Ambon" הוא השם האינדונזי לזן הבננה גרוס מישל. אמנם שם הבננה אינו מתייחס לאמבון כמקור אלא ממילה ג'אווית לריח. Lucas Bols, ‏30 באוגוסט 2007 Adi Yohanes, Terungkap Asal-usul Pisang Ambon, Ternyata Bukan Berasal dari Ambon, paragram.id, ‏25 באוגוסט 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיזנג אמבון". ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
בולסלאב השני, דוכס בוהמיה

בולסלאב השני האדוק (בצ'כית: Boleslav II. Pobožný, בפולנית: Bolesław II. Pobożny; בערך 940 – 7 בפברואר 999), בן לשושלת פשמישל, היה דוכס בוהמיה משנת 972 ועד מותו. בולסלאב היה בנו הבכור של הדוכס בולסלאב הראשון האכזר ואחיו של שלושת ילדיו הנוספים של אביו ששרדו לבגרות: סטרצ'קוואס, דוברבקה (אשתו של הדוכס מיישקו הראשון מפולין) ומלאדה. ייתכן שאימו הייתה ביגוטה, דמות מסתורית המוכרת רק ממטבעותיה. לפי כמה היסטוריונים, היא הייתה אשתו של בולסלאב הראשון. בולסלאב השני השתלט על דוכסות בוהמיה בתור kníže (תואר שעשוי להיות מתורגם כדוכס או נסיך) עם מות אביו ב-972. כמו אביו, בולסלאב השני הסתכסך בתחילה עם המלכים האוטוניים של גרמניה. בשנת 974, הוא והדוכס מיישקו הראשון מפולין תמכו בהיינריך השני, דוכס בוואריה המורד במלחמת האזרחים שלו נגד שלטונו של הקיסר אוטו השני. בשנת 976 הובס היינריך וברח לחצר בולסלאב במצודת פראג, ולאחר מכן כוחותיו של אוטו פעלו בארצות הבוהמיות. לבסוף בשנת 978, בולסלאוס נשבע אמונים חגיגית לקיסר בחגיגות הפסחא בקוודלינבורג. מאידך, היחסים עם פולין הידרדרו משנת 980 לערך ואילך. כאשר מת הקיסר אוטו השני בשנת 983 והוחלף על ידי בנו הקטין אוטו השלישי, הברית הבוהמית עם פולין בוטלה, כיוון שבולסלאב התחבר שוב עם הדוכס הבווארי המתקומם היינריך, בעוד מיישקו הראשון עמד לצדו של המלך הצעיר. יתרה מזאת, כאשר כבש בולסלאב את מרקיזות מייסן, הסקסונית הוא סיכל את תוכניותיו של בנו של מיישקו, בולסלאב, שנישא לבתו של המרקיז ריקדג. ב-987 נאלץ בולסלאב לפרוש ממייסן, ומ-990 לערך, הוא עורר סכסוך ממושך עם פולין סביב אדמות שלזיה ופולין קטן (מלחמת פולין-בוהמיה). בשנת 992 הוא פנה למלך אוטו השלישי והשתתף במערכה לא מוצלחת נגד שבטי לוטיצ'י בעקבות המרד הסלאבי הגדול ב-983. תקופת שלטונו של בולסלאב בולטת בעיקר בשל ייסוד דיוקסיית פראג בשנת 973, אשר זיכתה אותו בכינוי "האדוק" מאת הכרוניקן מימי הביניים קוסמס מפראג. אף על פי כן, הדיוקסיה הבוהמית הושמה באותה תקופה בתחום השיפוט של הארכיבישוף של מיינץ, והקיסר אוטו השני אכף את מינויו של הנזיר הסקסוני ת'יטמר (ד'טמר) לבישוף הראשון. בינתיים, המאבק עם שושלת סלבניק היריבה התלקח שוב משנת 981 ואילך, כאשר הנסיך סובסלאב משושלת סלבניק החל לכרות בריתות עם הפולנים והסקסונים. עם מותו של הבישוף דטמר ב-982, מונה אחיו של סובסלאב אדלברט (שנודע מאוחר יותר בשם אדלברט הקדוש מפראג) ליורשו עד שנטש את תפקידו על מנת לצאת לשליחות מיסיונרית אצל הפרוסים הישנים ב-994. ב-28 בספטמבר 995, כוחותיו של בולסלאוס וקונפדרציית שבט ורשובצ'י הסתערו על טירת ליביצ'ה בדרום בוהמיה וטבחו בבני שושלת סלבניק שנמצאו שם. הניצחון האכזרי של בולסלאב הבטיח את האחדות של בוהמיה תחת שליט יחיד. ייתכן שאשתו הראשונה של בולסלאב אדיבה הייתה בתו של המלך האנגלי אדוארד הזקן (הבת המוכרת להיסטוריונים אנגלים בשם "Ælfgifu" שנישאה לנסיך "ליד האלפים"), אם כי העדויות לכך חלשות. אשתו השנייה הייתה אמה ממלניק. זה בטוח שבנו הבכור של בולסלאב נולד מאשתו אדיבה, אבל אי אפשר לקבוע בוודאות את אמם של האחרים: בולסלאב השלישי (בסביבות 965–1037), בנו הבכור ויורשו ואצלב, מת כתינוק יארומיר (בערך 975–1035), הפך לדוכס בוהמיה בשנת 1003 אולדז'יץ' (בסביבות 975–1034), הפך לדוכס בוהמיה ב-1012. זמן קצר לאחר מות אביו, נכנס בולסלאב השלישי לסכסוך עם אחיו והודח ב-1002. המאבקים הפנימיים של שושלת פשמישל זעזעו את הדוכסות הבוהמית עד שמאמציו של הדוכס אולדז'יץ' ייצבו את המדינה. מדיה וקבצים בנושא בולסלאב השני, דוכס בוהמיה בוויקישיתוף בולסלאב השני, דוכס בוהמיה, באתר אנציקלופדיה בריטניקה (באנגלית)
אלי לוי (מאמן כדורגל)

אלי לוי (נולד ב-15 במאי 1975) הוא כדורגלן עבר ישראלי, המשמש כמאמן מ.ס אשדוד. לוי שיחק בתפקידי הקשר האחורי, הבלם והמגן. הוא החל לשחק בקבוצת הבוגרים של הפועל כפר שלם, המשיך להפועל באר שבע, בני יהודה והפועל עכו, ושיחק את רוב הקריירה בהפועל רמת-גן, בעת שזו הייתה בליגה הלאומית. לקראת עונת 2014/2015 מונה יובל נעים למאמן הפועל אשקלון, ובחר לצרף את לוי כעוזר מאמן, לאחר שזה שיחק תחתיו כאשר נעים אימן את הפועל רמת-גן. תחת השניים, הקבוצה השלימה שתי עליות ליגה, ועלתה מליגה א' לליגת העל. ב-2018, לאחר שנעים עזב את הקבוצה, הצטרף אליו לוי כעוזר מאמן במועדון ספורט אשדוד. לאחר שפוטר נעים, מונה לוי למאמן קבוצת הנוער של אשדוד, שהייתה בתחתית ליגת העל לנוער. בתום העונה ירדה הקבוצה ליגה, אך בעונת 2019/2020 ניצחה הקבוצה 20 מתוך 21 משחקיה, עד להפסקת הליגה בשל מגפת הקורונה, ועלתה לליגת העל מהמקום הראשון. במהלך אותה עונה אימן לזמן קצר את קבוצת הבוגרים של המועדון, יחד עם משה אוחיון, עקב מחלתו של המאמן הראשי רוני אוואט. בתחילת עונת 2020/2021 זכה עם הקבוצה ב"מונדיאליטו", טורניר ההכנה לעונה, ובהמשך זכה עימה בגביע המדינה לנוער. במהלך עונת 2021/2022 הוציא תעודת פרו, המאפשרת לו לאמן בליגת העל, ובתום העונה זכה עם הקבוצה באליפות ליגת העל לנוער. לקראת עונת 2023/2024, לאחר פרידתו של המועדון מהמאמן רן בן שמעון, מונה לוי למאמן הקבוצה הבוגרת. לוי נשוי עם שלושה ילדים, ומתגורר בראשון לציון. באפריל 2010, בעת ששיחק בהפועל רמת גן, פרץ ליציע והתעמת עם אוהד, לאחר שזה רב עם אחיו של לוי. לטענת מאמן הקבוצה, יובל נעים, אלי לוי עלה ליציע מפני שנאמר לו שאחיו התעלף. בתום עונת 2014/2015, כאשר היה עוזר מאמן הפועל אשקלון, נקנס לוי ב-1,000 ש"ח והורחק משלושה משחקים לאחר שבמשחק שבסופו עלתה הקבוצה לליגה הלאומית צעק לשופטים: "כלבים, אין לכם מושג", והמשיך לעלוב בהם גם לאחר שהורחק ועלה ליציע. אלי לוי, באתר ההתאחדות לכדורגל בישראל אלי לוי, באתר Transfermarkt אלי לוי, באתר WorldFootball.net אלי לוי, באתר FootballDatabase.eu פרופיל המאמן, באתר Transfermarkt אוהד רון, אוהד רון מארח את אלי לוי: תחזית ליגה א' דרום מחזור 22, באתר גולר, ‏26 בפברואר 2015 "אני רוצה להחזיר את קבוצת הנוער של מ.ס אשדוד למקום הראוי לה – ליגת העל", באתר אשדוד אונליין, ‏2019-11-28 אלי לוי: "זו אליפות של הילדים האלה. הם גדולים ענקיים" - צפו בחגיגות השחקנים, באתר אשדוד אונליין, ‏2022-05-21 יש לוי בעיר, באתר חדשות אשדוד - אשדוד10, ‏2020-08-13 אשר גולדברג, ‏‏אלי לוי הצטרף באופן קבוע לצוות האימון של אשדוד, באתר ספורט1, 31 בדצמבר 2019 "כנעאן ואזולאי הם פוטנציאל לנבחרת ישראל", באתר ישראל היום, ‏18 בינואר 2020 הצהרת כוונות: הנוער של מ.ס אשדוד זכה במונדיאליטו, באתר כאן דרום - אשדוד, ‏2020-08-02 איציק כלפי, ‏"אלי לוי יהיה בטופ 3 מאמנים הטובים בארץ", באתר ONE‏, 17 ביוני 2021 טקס חלוקת התעודות בקורס הפרו, באתר ההתאחדות לכדורגל בישראל איציק כלפי, מאמן הנוער של אשדוד, אלי לוי, קיבל תעודת פרו, באתר ynet, 26 בינואר 2022 יונתן גינזבורג, ‏אלי לוי: האליפות לא חד פעמית, לא נעצור באחת, באתר ONE‏, 28 ביוני 2022 היום שאחרי בן שמעון: אלי לוי יתחיל בהכנות, סבטקוביץ' וג'ראפי יעזוב, אריאל הרוש מועמד, באתר אשדוד נט יניב טוכמן‏, אלי לוי מונה למאמן מ.ס. אשדוד: "מבטיח שהאוהדים יהיו גאים", באתר וואלה, 29 במאי 2023 איציק כלפי, ‏אשדוד הודיעה על מינויו של אלי לוי למאמן הקבוצה, באתר ONE‏, 29 במאי 2023 דודי שחם, נעים: אלי לוי רץ ליציע כי אמרו לו שאחיו התעלף, באתר nrg, ‏17 באפריל 2010 יוסי פרטוק, תצא בחוץ, באתר אשקלון נט, ‏9 באפריל 2015
מלחמת פולין–בוהמיה (990)

מלחמת פולין–בוהמיה או מלחמת פולין–צ'כיה (בפולנית: Wojna polsko-czeska) היה סכסוך באירופה בשנת 990 בין הדוכס הפולני מיישקו הראשון מדוכסות פולין לבין בולסלאב השני מדוכסות בוהמיה. המלחמה הסתיימה עם תבוסת בוהמיה ועם רכישת פולין את שטח שלזיה. היחסים הבוהמיים-פולנים החמירו בעקבות מות רעייתו של מיישקו והנסיכה הבוהמית דובראווה ב-977; זה סימן את סופה של הברית הפולנית-בוהמית. עד אמצע שנות ה-980 תמכו שליטי מדינות פולין ובוהמיה היינריך השני, דוכס בוואריה של האימפריה הרומית הקדושה, אך הברית שלהם לא נמשכה במחצית השנייה של אותו עשור. המלחמה התרחשה ככל הנראה למטרות התפשטות טריטוריאלית, כאשר השליט הפולני הדוכס מיישקו הראשון השתלט על אדמות שבט הוויסטולאן (אזור פולין קטן, עם היישובים הגדולים סנדומייז' וקרקוב) בשנים 998–999. הדוכס הבוהמי בולסלאב השני התנגד למעשיו של מיישקו, וצבאותיהם התעמתו בשלזיה. הבוהמיינים קיבלו סיוע מקונפדרציית הוולטי, בעוד שהאימפריה הרומית הקדושה עזרה לפולנים ולאחר סכסוך קצר הובסו הבוהמים, כאשר מיישקו רכש גם את שלזיה עבור פולין (עם שטחים סביב קרוסנו ונימצ'ה). יש מעט יחסית דיווחים היסטוריים מדויקים מתקופה זו, וחלק ניכר מסיפור המלחמה מבוסס על דברי הימים של ת'יטמר ממרסבורג ותגליות ארכאולוגיות. ת'יטמר, לעומת זאת, אמנם הקדיש מעט מקום לסכסוך עצמו, אך לא דן בסיבות לו, שהיסטוריונים מודרניים יכולים רק לשער לגביהם. קיימות גם עדויות לכך שמיישקו אולי שלט בחלקים משלזיה כבר באמצע שנות ה-980, והשערה הייתה שייתכן שהסיבה למלחמה לא הייתה בגלל פולין הקטנה, אלא לגבי הסכסוכים הטריטוריאליים בשלזיה עצמה. עימות זה הוא המלחמה הפולנית-בוהמית המתועדת הראשונה; כמה עימותים נוספים התרחשו בעקבותיו בעשורים ובמאות הבאים.
Hasura

Hasura היא ספריית קוד פתוח המשמשת כ-API למאגרי נתונים. Hasura נועדה על מנת ליצור API נוח מסוג GraphQL או REST למאגריי SQL כגון postgress ו-MySQL ולמעשה מהווה כלי אגרגציה נוח בין המאגר לצד לקוח. Hasura פותחה ככלי להקלת הפיתוח על ידי גוש ראג׳ושי וטנמאי גופל שני מפתחים הודים במהלך פיתוח אפליקציה להזמנת אוכל וכאשר הבינו שיש ביקוש לכלי הזה החליטו להסב את העסק שלהם לעיסוק בפיתוחו וקראו לו Hasura. בהינתן מאגר מידע Hasura יודעת ליצור באופן אוטומטי שאילתות ומוטציות בתצורת graphQL API על פי שם הטבלאות והעמודות בתוכן ובעצם חוסכת את הצורך בכתיבת שאילתות SQL. למעשה ל-Hasura לא אכפת מאיזה סוג הצד לקוח כל עוד הוא מסוג GraphQL או REST והיא עובדת עם רוב המאגרים הגדולים בשוק. ל-Hasura יש גם פיצ'ר שנקרא actions המאפשר עיבוד פונקציות (כגון שימוש במפתחות פרטיים בפונקציה במקום בצד לקוח) בHasura עצמה בלי צורך בשרת. אתר האינטרנט הרשמי של Hasura Hasura, ברשת החברתית פייסבוק Hasura, ברשת החברתית אקס (טוויטר) Hasura, ברשת החברתית אינסטגרם https://www.facebook.com/hasurahq, How and why we started Hasura, Hasura GraphQL Engine Blog, ‏2016-12-26 (באנגלית)